Méja

Méja (carakan: ꦩꦺꦗ) yaiku prabot omah kang duwé pérangan kang dhatar ing dhuwuré kang dadi daun méja lan duwé sikil méja kanggo nyangga daun méja.
Méja kerep dianggo nyimpen barang lan panganan. Méja digawé kanthi dhuwur kang gampang dijangkau nalika lagi lungguh. Méja lumrahé digawé sepasang karo kursi. Méja racaké ora nduwé laci nanging ana uga méja kang nduwé laci kanggo kabutuhan tinamtu kaya ta méja rias.

 Jinis 
Méja duwé warna-warna ukuran lan bentuk. Saliyané iku, ukurané méja uga warna-warna.
 Méja biliar, yaiku méja kanggo dolanan biliar.
 Méja surung, yaiku méja kang ana rodhané, gunané kanggo wadhah panganan utawa kanggo ngeteraké panganan. Meja iki lumrahé dianggo ing restoran lan ing hotèl.
 Méja goyang Tek, yaiku méja kang digunaaké kanggo misahaké "mineral" kang ana ajiné saka bijih. Carané kanthi nggoyang-nggoyangaké méja ing banyu kang mili.
 Méja kartu, yaiku méja kanggo main kertu domino utawa remi.
 Méja modular, yaiku méja kang disusun lan digawé manut kabutuhan.
 Méja pinjam, yaiku méja kang dianggo nindakaké transaksi peminjaman kolèksi buku ing pabukon.
 Méja putaran kramik yaiku méja kang dadi mesin kanggo ngolah lemah lempung dadi kramik. Meja iki kasusun déning piring datar kang ana sumbuné kang bisa muter kanthi stabil lan ana uga pérangan kang kanggo nyangga.
 Méja Tulis, yaiku méja kang kanggo nulis.
 Méja makan, yaiku méja kang mirunggan digawé kanggo panggonan mangan. Méja mangan lumrahé manggon ing ruang mangan.
 Méja kerja, yaiku méja kang kanggo kerja, méja iki manggon ing ruang kerja lan disusun kanggo kabutuhan kang diperlokaké ing kerjaan.artikata.com(dipunundhuh tanggal 8 Juni 2011)
 Méja laptop, yaiku méja kanggo wadhah laptop nalika dienggo.semarang.olx.co.id(dipunundhuh tanggal 8 Juni 2011)
 Meja Praktek, méja kanggo piranti nggawe barang dadi, biasane méja praktek uga kanggo méja kanggo praktek dokter

 Cathetan suku 

Kategori:Prabotan
Kategori:Meja